Дунейм щыхъыбархэр
♦Тхылъымрэ авторым и хуитыныгъэхэмрэ я дунейпсо махуэщ
♦Инджылызыбзэм и дунейпсо махуэщ
♦Испаныбзэм и махуэщ
♦Тыркум щагъэлъапIэ я къэрал суверенитетымрэ сабийхэр хъумэнымрэ я махуэр
♦Израилым и щхьэхуитыныгъэм и махуэщ
♦Испанием зэгуэкIуахэм я махуэр щагъэлъапIэ
♦1836 гъэм Петербург къалэм къыщыдэкIащ «Современник» журналым и япэ номерыр.
♦1907 гъэм Чейни Гриффит Джон (цIыхубэм Лондон Джек цIэмкIэ яцIыху хъуа тхакIуэр), Сан-Францискэ щежьащ дунейм и хъуреягъыр кхъухькIэ зэщIигъэхьэну.
♦1908 гъэм Москва къалэм и тхыдэм щынэхъ ин дыдэхэм ящыщ псыдзэ къыщIэуауэ щытащ.
♦1920 гъэм къызэрагъэпэщащ Тыркум и Лъэпкъ зэхуэсышхуэр (парламентыр).
♦1943 гъэм СССР-м и Совнаркомым Къэбэрдей-Балъкъэрым и цIыхубэ хозяйствэр зэфIэгъэувэжыным теухуа унафэ къищтащ.
♦1951 гъэм СССР-м и Олимп комитетыр къызэрагъэпэщащ.
♦1964 гъэм СССР-м и Министрхэм я Советым унафэ къищтащ макъ зытратхэ пластинкэхэр къыщIэзыгъэкI «Мелодия» фирмэр къызэгъэпэщыным теухуауэ.
♦1564 гъэм къалъхуащ Инджылыз драматург щэджащэ Шекспир Уильям.
♦1891 гъэм къалъхуащ урыс композитор, пианист, дирижёр цIэрыIуэ, РСФСР-м и цIыхубэ артист Прокофьев Сергей.
♦1912 гъэм къалъхуащ КъБР-м и цIыхубэ тхакIуэ Теунэ Хьэчим.
♦1930 гъэм къалъхуащ совет тхакIуэ, теленэтынхэр езыгъэкIуэкIыу щыта, УФ-м гъуазджэхэмкIэ щIыхь зиIэ и лэжьакIуэ Скороходов Глеб.
♦1939 гъэм къалъхуащ совет актёр, сурэтыщI, УФ-м и цIыхубэ артист Прыгунов Лев.
♦1942 гъэм къалъхуащ дзэ къулыкъущIэ, генерал-лейтенант, Абхъаз Республикэм и Правительствэм и УнафэщIым и къуэдзэу - зыхъумэжыныгъэмкIэ министру щыта, Абхъазым и ЛIыхъужь Сосналы СулътIан.
♦1946 гъэм къалъхуащ футболист Iэзэу щыта, СССР-м спортымкIэ щIыхь зиIэ и мастер, СССР-м щIыхь зиIэ и тренер Бышовец Анатолий.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 - 15, жэщым градуси 7 - 8 щыхъунущ.
Лъэпкъ Iущыгъэ:
АнэдэкIуэрэ лIы дэкIуасэрэ емыкIу хэлъкъым.
Зыгъэхьэзырар ЖЬЭКIЭМЫХЪУ Маринэщ.
